Šaukoto tvenkinys
55°34′44″ š. pl. 23°24′17″ r. ilg.﻿ / ﻿55.57889°š. pl. 23.40472°r. ilg.﻿ / 55.57889; 23.40472 Šaukoto tvenkinys – tvenkinys Lietuvoje, Radviliškio rajone, Šaukoto miestelio vakariniame pakraštyje. Sudarytas užtvenkus Gomertos upę (Šušvės intakas) 13,9 km nuo jos žiočių. Tvenkinio ilgis vakarų-rytų-šiaurės rytų kryptimi – 0,95 km, plotis – iki 0,14 km. Altitudė 133 m. Vakarinės dalies krantai aukšti, šiaurrytinės - žemi ir pelkėti. Priešsroviui yra užpelkėjęs bevardis apie 2 ha tvenkinys. Krantai daugiausia apaugę medžiais ir krūmynais. Aplinkui plyti pievos ir dirbami laukai. Rytinėje pakrantėje yra paplūdimys. 1997 m. balandžio mėnesį įvyko užtvankos griūtis ir išbėgo visas vanduo. 2001 m. užtvanka atstatyta.